open-index/open-wikipedia-markdown huggingface dataset:
Dospelosť

**Dospelosť** je obdobie vrcholu zrenia určitej funkcie alebo súboru funkcií. Obvykle sa delí na dospelosť biologickú, emocionálnu, sociálnu, kognitívnu. Dôležitým pojmom dospelosti je právny pojem dospelosti, ktorý je daný zákonnou formou. 

Dospelosť je stav, kedy človek dosiahol určitej veľkosti a sily, ktorú potrebuje na vykonávanie určitých činností, aby sa mohol prispôsobiť životu. Podľa právnych noriem je dospelý človek ten, kto skončil školskú prípravu a vstúpil na trh práce. Podľa J.A. Komenského je dospelý človek, ktorý "dosiahol vzrast a určitú silu a je schopný robiť životné úlohy.” 

Dospelosť nie je vždy plne zrelou formou života, aj dospelý sa vyvíja, aj na dospelého možno pôsobiť a pomáhať mu k stále vyššej zrelosti. (Hartl,1999, s. 54) Dospelý je v neustálej interakcii so svojim prostredím a jeho vývoj je predovšetkým výsledkom jeho aktívneho rozhodovania. Dospelý nie je pasívne utváraný, ale aktívne, vedome sa spoluzúčastňuje, jeho život je vedomým tvorivým procesom. 

## Etapy života dospelého človeka
Obdobie dospelosti sa z ontogenetického hľadiska delí na tri  vekové obdobia: 
* Mladšia dospelosť () - je obdobie približne od 20 - 30 rokov veku človeka. Je preň charakteristické relatívne dovŕšenie duševnej dospelosti človeka a zároveň dosiahnutie vrcholu jeho telesnej a psychickej výkonnosti. 
* Stredná dospelosť () - obdobie približne od 30 do 45 rokov veku človeka. Charakteristickým pre toto obdobie je dosiahnutie vrcholu telesnej a psychickej výkonnosti, v neskoršom období je charakteristickým znakom začiatok klimaktéria u žien a andropauzy u mužov. 
* staršia dospelosť () - obdobie približne od 45 do 60 rokov veku človeka. 

**Členenie dospelosti podľa Hartla, 1993**
* od 18 – 24 mladí dospelí 
* 25 – 44 mladší stredný vek 
* 45 – 64 starší stredný vek 
* 65 – 74 starší dospelý vek 
* 75 – starci, toto obdobie sa tiež označuje ako kardinálsky vek

## Kritériá dospelosti
* sociálna zrelosť (človek je ekonomicky nezávislý)
* citová zrelosť (človek, ktorý nie je závislý od rodičov)
* psychologická zrelosť (stabilizácia foriem správania, myslenia, prežívania)
* biologická zrelosť (fyzická zrelosť, schopnosť rodičovstva)
* sociologická zrelosť (schopnosť vedieť si uspokojiť svoje individuálne sociálne potreby, prispôsobenie sa novým sociálnym rolám, najmä založenie rodiny a nástup do pracovného života)
* mentálna zrelosť (schopný prevziať zodpovednosť)
* právna zrelosť (získanie práv a povinností)

## Zdroje
Prusáková, V.: *Základy andragogiky 1*, Bratislava : Gerlach Print, 2005. 119 s. ISBN 80-89142-05-2

## Iné projekty

## Externé odkazy
* 

Kategória:Ontogenéza
Kategória:Sociológia
Eugen Drewermann

**Eugen Drewermann** (* 20. jún 1940, Bergkamen pri Dortmunde) je nemecký filozof, teológ, psychoanalytik, žiak Gustava Erneckeho, jedna z najintegrálnejších postáv súčasnej teológie. Biskup Heiner Wilmer, poznajúc jeho strastiplný príbeh, ho dokonca označil za "proroka dnešných čias."
Je známy využívaním freudovskej psychoanalytickej metódy pri výklade textov Biblie a teologických dogiem.

## Externé odkazy
* Eugen Drewermann Pages: video, text
* 
* Video Dr. Drewermann 
* Beier, Matthias (2010). *Gott ohne Angst: Einführung in das Denken Drewermanns*. Patmos, Düsseldorf. ISBN 3-491-72543-7.
* 
* Eugen Drewermann. "Die Rechtlosigkeit der Kreatur im christlichen Abendland oder: von einer wichtigen Ausnahme". Interdisziplinäre Arbeitsgemeinschaft Tierethik (Hrsg.). *[http://buch.ag-tierethik.de/ Tierrechte - Eine interdisziplinäre Herausforderung] *. Erlangen 2007. ISBN 978-3-89131-417-3

Drewermann, Eugen
Drewermann, Eugen
Drewermann, Eugen
Kategória:Katolícky teologický disent
Efektívnosť algoritmu

**Efektívnosť algoritmu** je vlastnosť algoritmu spočívajúca v tom, že algoritmus rieši problém v čo najkratšom čase alebo s najmenšími nárokmi na prostriedky.

Efektívnosť algoritmov študuje teória zložitosti.
## Externé odkazy
* 

Kategória:Teória zložitosti
Droga

**Droga** môže byť:
* farmaceutická surovina rastlinného, živočíšneho alebo nerastného pôvodu používaná na prípravu a výrobu liečiv, pozri droga (farmácia), rastlinná droga
* prírodná alebo umelo vyrobená návyková omamná látka pôsobiaca na nervovú sústavu (synonymum: narkotikum), pozri droga (omamná látka)
* prenesene: niečo (najmä duševne) povzbudzujúce (napr. pre umelca publikum)

## Referencie

## Pozri aj
* *[[Drogy a mýty]]* (kniha)
* závislosť (medicína)

## Iné projekty
Efektor (fyziológia)

**Efektor** je výkonný orgán, ktoré odpovedá na podráždenie príslušného receptoru, napr. sval, žľaza, cieva.

## Externé odkazy
* 

Kategória:Fyziológia
Efeméra (rastlina)

**Efeméra** je bylina, ktorá žije len niekoľko týždňov, a ktorej nadzemná časť po odkvitnutí a dozretí semien rýchlo hynie. Efeméry rastú prevažne v lesoch, využívajú skorú jar, keď ešte stromy nemajú listy a môžu prijímať dostatok slnečného svetla.

Kategória:Rastliny
Dromológia

**Dromológia** (z gr. dromos - závod) je teória, podľa ktorej sú spoločnosti profilované a štrukturované svojím vzťahom k rychlosti a schopnosťou využiť túto rychlosť v spojení s masou na
udržanie a stupňovanie moci (dromokracia).

Zakladateľom dromológie je Paul Virilio.

## Externé odkazy
* 

Kategória:Filozofia dejín
Kategória:Sociálna filozofia
Kategória:Filozofia 20. storočia
Efeminácia

[náhľad|Zženštilý muž na [gay pride|LGBTQ pride v Suffolku (2019)]]
**Efeminácia** je zženštilosť vzhľadom i psychicky.

## Externé odkazy
* 

Kategória:Rodová identita
Kategória:Sociálne teórie
Ladislav Drozdík

Prof. PhDr. **Ladislav Drozdík**, CSc. (* 3. marec 1930, Nová Baňa† 4. marec 2017) bol slovenský arabista a semitista, vedec, pedagóg, prekladateľ a znalec arabskej kultúry, ktorej štúdiu zasvätil celý svoj život.

V roku 1949 absolvoval odbor semitská filológia a slovenský jazyk na Filozofickej fakulte Univerzity Komenského (žiak J. Bakoša). V roku 1991 ho vymenovali za docenta, v roku 1992 za profesora Univerzity Komenského v Bratislave.

Pracovne bol spätý najmä s Filozofickou fakultou Univerzity Komenského v Bratislave, neskôr pôsobil na Filologickej fakulte Univerzity Mateja Bela v Banskej Bystrici a napokon v Ústave orientalistiky Slovenskej akadémie vied, kde bol riešiteľom viacerých výskumných grantov so zameraním na štúdium orientálnych kultúr a kde sa venoval aj výchove doktorandov. Ako hosťujúci profesor pôsobil na University of Utah, Salt Lake City v USA. Absolvoval výskumné a prednáškové pobyty v Egypte, Tunisku, Jordánsku, Rakúsku, Nemecku a Španielsku. V rokoch 1967 – 1987 bol predsedom Slovenskej orientalistickej spoločnosti pri SAV. Ako vysokoškolský pedagóg pôsobil až do odchodu do dôchodku v roku 1995.

V svojej práci sa zameriaval na spisovnú a hovorovú arabčinu a semistiku. Pravidelne publikoval výsledky svojho výskumu vo vedeckých publikáciách. Je autorom prvého zväzku vedeckej edície Studia Orientalia Monographica. Venoval písaniu recenzií a prekladom z arabského jazyka do slovenčiny, prekladal poéziu i prózu z klasickej i modernej arabskej literatúry.

## Dielo
* *[[Jazyky sveta (kniha)|Jazyky sveta]]* (1983)

## Preklady
* *Kalíla a Dimna*. Bratislava: Slovenský spisovateľ, 1958.
* Ibn Chaldún. *Al-Mukaddima - Úvod do dejín*, Bratislava: Tatran, 1984 (s Ľ. Feldekom).
* *Žrebci poézie. Sedem ód zo starej Arábie.* Bratislava: Slovenský spisovateľ, 1986.
* Mahmúd Darwíš. *Oslava vysokého tieňa*. 1984 (cena J. Hollého).
* Nagíb Mahfúz. *Zlodej a psy*. Bratislava: Slovenský spisovateľ, 1990.

## Externé odkazy
* Za Ladislavom Drozdíkom. In: *Slovenská akadémia vied*. [Uverejnené 10. 3. 2017]. Dostupné online
* 
* Stručný životopis 
* Životopis v publikácii ''KDO BYL KDO: Čeští a slovenští orientalisté, afrikanisté a iberoamerikanisté'' 

Kategória:Slovenskí prekladatelia
Kategória:Slovenskí orientalisti
Kategória:Slovenskí arabisti
Kategória:Slovenskí univerzitní profesori
Kategória:Laureáti Ceny Jána Hollého
Kategória:Vyučujúci na Univerzite Komenského v Bratislave
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Novej Bane
Peter Drucker

**Peter Ferdinand Drucker** (* 19. november 1909, Viedeň – † 11. november 2005, Claremont, Kalifornia, USA) bol jeden z hlavných mysliteľov 20.storočia v oblasti riadenia a podnikania, Američan rakúskeho pôvodu. Bol vyhľadávaným poradcom v odbore manažmentu, znamenitý pedagóg a lektor. Svetoznámym sa stal predovšetkým ako autor množstva diel o manažmente a ako autor ekonomických, politologických a sociologických štúdií.

Vytvoril pojmy ako privatizácia a vedomostný pracovník (knowledge worker) a veľa pojmov a inovatívnych tvrdení z jeho diel sa stalo všeobecne uznávanými v riadiacej praxi. Jeho dielo *[[Practice of Management]]* sa svojou encyklopedickou šírkou a historickým prehľadom stalo základom manažmentu ako takého.

V politicko-ekonomickej štúdii *[[Post-Capitalist Society]]* definoval prechod od kapitalizmu k spoločnosti vedomostí a analyzoval spoločenské, ekonomické a politické predpoklady postkapitalistickej spoločnosti.

"Je prakticky isté, že nová spoločnosť bude zároveň *nesocialistická* a *postkapitalistická*. Transformácia spoločnosti sa začala po druhej svetovej vojne a nebude uzatvorená pred rokom 2010 alebo 2020, písal Drucker.

Spopularizoval pojem manažmentu podľa cieľov a zaviedol techniku analýzy aktivít, analýzy rozhodnutí a analýzy vzťahov do výskumu správania organizácie.

Podľa Druckera všetci manažéri musia vykonávať päť základných činností:

# stanoviť ciele, ktoré treba v podniku plniť
# organizovať prácu, rozdeľovať činnosti na čiastkové a priradiť ich k pracoviskám, vytvárať organizačnú štruktúru, vyberať vedúcich pracovníkov
# motivovať ľudí a zabezpečovať komunikáciu medzi nimi
# merať a hodnotiť výsledky práce, to znamená správne posudzovať kvalitu a kvantitu dosiahnutých výsledkov a spravodlivo hodnotiť a odmeňovať pracovníkov
# zabezpečiť kvalifikačný rast pracovníkov

## Referencie

## Iné projekty

## Externé odkazy
* 

Kategória:Ekonómovia USA
Kategória:Spisovatelia USA
Kategória:Osobnosti z Viedne
Kategória:Nositelia Presidential Medal of Freedom
Eferentný

**Eferentný** môže byť v lekárstve:
* odvodný, odvádzajúci
* v neurológii: týkajúci sa eferencie, odstredivý, pozri eferencia
Umelecký druh

**Umelecký druh** je špecifická oblasť umenia, ako napr. umelecká literatúra, divadlo, architektúra, hudba a pod.

## Externé odkazy

* 

Kategória:Umenie
Druhý (filozofia)

**Druhý** je vo filozofii:

Podľa Levinasa je druhý to, čo prelamuje moju konštrukciu pojmovej totality (napr. pojem všetkého, skutočnosti, totality atď.), pomocou ktorej sa chcem zmocniť sveta. Druhý, ktorý mi nepodlieha, ale ktorý má vždy prednosť predo mnou, je pre mňa zjavením nekonečna a základom každej morálky.

Podľa Sartra je druhý niekto iný, čiže ja, ktoré nie je mnou.

## Externé odkazy
* 

Kategória:Filozofický slovník
Druid

right|thumb|180px|Dvaja ''druidi''[right|thumb|180px|Skupina [Neo-druidizmus|neo-druidov v Anglicku]]
**Druid** je keltský kňaz, vedomec a veštec. Slovo 'druid' pochádza zo slova 'dru-wid', veľmi učený. 

Z prameňov sa dozvedáme, že druidi boli pevne organizovaná kňazská vrstva, ktorá rozhodovala aj v právnych a politických záležitostiach. Druidi tiež ochraňovali vedomosti a morálku (druidizmus). Druidi pôsobili vo všetkých keltských krajoch. Ich činnosť utužovala jednotu Keltov.

V činnosti druidov hrali dôležitú úlohu duby, z ktorých v predvečer kultových slávností trhali imelo.

## Pozri aj
* druidizmus

## Iné projekty

## Externé odkazy
* 

Kategória:Kelti
Kategória:Náboženské povolania
Druidizmus

right|thumb|symbol druidizmu

**Druidizmus** alebo **druidstvo** je náboženský smer nadväzujúci a obnovujúci tradície keltského náboženstva. Pôvodným významom slova druid bol keltský kňaz. Z pôvodného druidského učenia sa ale zachovalo len veľmi málo a celá prax je tak výsledkom nepriameho rekonštrukcionizmu a niekoľko generácií dlhej intenzívnej práce s pôvodnou pohanskou mytológiou a symbolikou, či aj občasné zľudovené zvyšky pohanstva, ktoré v skrytých formách prežili ako zázrakom na mnohých miestach Európy.

## Pozri aj
* Pohanstvo & Novopohanstvo
* Rekonštrukcionizmus
* Pohanská federácia

## Externé odkazy
* Viera legendárnych druidov 

Kategória:Novopohanstvo
Kategória:Kelti
Doctor honoris causa

**Doctor honoris causa** (skratka **Dr. h. c.**) je čestný doktorát univerzity alebo fakulty udeľovaný za zvláštne zásluhy. V prípade viacnásobného udelenia titulu sa udáva ako **Dr. h. c. mult.**

## Zdroj
* 

Kategória:Vysokoškolské tituly
Držanie

**Držanie** môže byť

*matie
*zachovánie v nejakom stave
*nútenie niekde zostať
*v hokeji nedovolený zákrok: držanie (hokej)
*v džude, zápasení atp. znehybnenie súpera na zemi predpísaným spôsobom: držanie (džudo)
Literárny druh

**Literárny druh** je nadradeným pojmom pre jednotlivé žánre. Literárne druhy sa zakladajú na lyrickej, epickej a dramatickej povahe umeleckého textu. Literárny druh predstavuje aj sústavu vlastností, ktoré pokladáme za relevantné pre určitú skupinu literárnych diel.  

## Charakteristické znaky literárnych druhov
Charakteristické znaky literárnych druhov možno zhrnúť takto:

Hlavným kritériom na rozlíšenie literárnych druhov je funkčný aspekt. Podľa neho je zásadný rozdiel medzi lyrickými a epickými textami, resp. dramatickými textami. Kým lyrické a epické texty sú cieľové produkty, dráma i literárny scenár, televízna a rozhlasová hra, libreto sú iba východiskovými textami. Pri realizácii (inscenácii) upravuje dramatický text režisér, dramaturg, herec. Dramatická realizácia východiskového textu dokonca umožňuje značné posuny - niekedy od tragickosti až ku komickosti, oveľa zriedkavejšie aj naopak.

## Referencie

Kategória:Literatúra
Brahma

**Brahma** (-hlavný zaužívaný slovenský tvar; zároveň sanskritský nominatív od kmeňa brahman a alternatívny sanskritský kmeň; písmom dévanágarí: ब्रह्म) alebo **brahman** (-sanskritský kmeň; písmom dévanágarí:ब्रह्मन्) môže byť ústredný pojem indickej filozofie, pozri brahman (filozofia)

**Brahma** (-hlavný zaužívaný slovenský tvar, resp. prepis sanskritského nominatívu nahradzujúci koncové dlhé a krátkym) alebo **Brahmá** (-sanskritský nominatív; písmom dévanágarí: ब्रह्मा) alebo **Brahman** (-sanskritský kmeň; písmom dévanágarí: ब्रह्मन्) môže byť:
* jeden z hlavných hinduistických bohov (popri Višnu a Šivovi), pozri Brahma (hinduistický boh)
* budhistické božstvo, pozri Brahma (budhizmus)

**Brahman** (-hlavný zaužívaný slovenský tvar) alebo **bráhmanah** (-sanskritský nominatív) alebo  **bráhmana** (-sanskritský kmeň; písmom dévanágarí: ब्राह्मण) alebo **bráhman** (-hindská výslovnosť sanskritského kmeňa) alebo nesprávne *brahmán* môže byť člen najvyššej indickej kasty, intelektuálnej elity, pôvodne kňaz indického boha Brahmu, pozri brahman (učenec)

**Bráhmana** (-sanskritský kmeň; písmom dévanágarí: ब्राह्मण) alebo **bráhman** (-hindská výslovnosť sanskritského kmeňa) môže byť aj jednotné číslo od slova bráhmany

**Brahma** môže byť aj:
* brazílska značka piva, pozri Brahma (pivo)
*americký názov pre poddruh hovädzieho dobytka, pozri Bos primigenius indicus

**Brahman** môže byť aj japonská skupina hrajúca indie rock, pozri Brahman (hudobná skupina)

## Pozri aj
*brahmanské jazyky (navrhovaná skupina štyroch jazykov, ktorými sa hovorí v provincii Madang v Papui-Novej Guinei)
*Boston Brahmin („Bostonský brahman“), označenie pre najstaršie rodiny v Bostone

## Externé odkazy
*http://www.juls.savba.sk/ediela/sr/1996/3/sr1996-3-lq.pdf
*http://www.sanskrit-lexicon.uni-koeln.de/
*http://sanskrit.inria.fr/DICO/grammar.html
César Chesneau Dumarsais

**César Chesneau Dumarsais** [dümarse] (* 17. júl 1676, Marseille, Francúzsko – † 11. jún 1756, Paríž) bol francúzsky gramatik a filozof. 

Písal články o gramatike pre Encyklopédiu alebo racionálny slovník vied, umení a remesiel.

## Iné projekty

## Externé odkazy
* 

Kategória:Francúzski filozofi
Kategória:Osobnosti z Marseille
Dualizmus (filozofia)

**Dualizmus** je vo filozofii učenie, ktoré vychádza z názoru, že existujú dve protikladné podstaty sveta alebo dva protikladné princípy či dve substancie sveta. Dualizmus je filozofické učenie, ktoré vykladá skutočnosť z dvoch
rôznych základných princípov (dobro a zlo, hmota a duch, duša a telo…)

Vo filozofickom kontexte dualizmus vystupuje najmä ako učenie o dvoch substanciách, podľa ktorého jestvuje nezlučiteľná protikladnosť duchovného a telesného. Filozofický dualizmus sa v európskej tradícii objavuje v pytagoreizme, rozhodujúcu podobu však až do novoveku má na základoch platónskeho dualizmu duše a tela. Novovekú koncepciu dualizmu predstavuje karteziánstvo (res cogitans a res extensa). Významné dualistické koncepcie s rozvinuli aj na pôde mimoeurópskych filozofií, napr. v indickej filozofickej škole sánkhja ide o dualizmus látkového a duchovného, v čínskej filozofi o dualizmus jin a jang atď.

Dualizmu vyrastá azda z pozorovania prírodných daností a cyklov, ako deň a noc, život a smrť, žena a muž atď.

V náznakoch sa dualizmus objavuje už v nejednom náboženstve neliterárnych kultúr a v starovekých náboženstvách. Za predobraz usústavneného dualizmu sa však považuje Zaratustrova reforma staroiránskeho mazdaizmu (zoroastrizmus 7. stor. pred Kr. - 6. stor. pred Kr.), podľa ktorej sa skutočnosť delí na
ríšu dobra a pravdivosti a ríšu zla a falošného. Prvky dualizmu sa objavujú aj neskôr, a to v celych dejinách náboženstva (gnóza, manicheizmus, synkretickej formy religiozity).

## Dualizmus podľa Husserla
Podľa Husserla dualizmus pramení v novovekej vede, ktorá rozštiepila svet na prírodu a duchovný svet. Filozofia potom toto rozštiepenie fixovala do podoby dualizmu. Galilei abstrahoval od subjektu, od duchovného.

## Zdroje
* 
* 

Kategória:Filozofické smery
Kategória:Filozofická terminológia
Dualizmus (politika)

**Dualizmus** alebo **štátny dualizmus** je zväzok štátov vzniknutý na základe voľného spojenia suverénnych štátnych subjektov, pričom si každý z nich zachová značnú samostatnosť, napr. Rakúsko-Uhorsko v rokoch 1867 – 1918 (spoločná hlava štátu, tri spoločné ministerstvá: vojenstva, zahraničnej politiky a financií).

## Rakúsko-uhorský dualizmus
Rakúsko-uhorský dualizmus bol typ štátoprávneho usporiadania habsburskej monarchie v rokoch 1867 až 1918. Bol výsledkom rakúsko-uhorského vyrovnania, teda historického kompromisu „maďarsko-uhorských“ a „nemecko-rakúskych“ elít, dohodnutého po silnom maďarsko-uhorskom tlaku na nové prerozdelenie politickej moci v oslabenej monarchii. Vznik dualizmu v priebehu roku 1867 zavŕšil dlhodobé úsilie maďarsko-uhorských elít o navrátenie plného „dispozičného práva“ nad historickými územiami a etnikami niekdajšieho samostatného Uhorského kráľovstva strateného po získaní uhorskej koruny Habsburgovcami v roku 1547. Novým štátoprávnym usporiadaním sa dovtedajšia habsburská monarchia pretvorila na dvojštát Rakúsko-Uhorsko, ktorý bol politicky ovládaný z dvoch centier - z Viedne a z Budína/Pešti. Vznikli dve vnútorne asymetricky usporiadané  a fakticky samostatné suverénne veľké časti s vlastnými parlamentami, vládami a vlastným zákonodarstvom - tzv.
* Predlitavsko/Cislajtánia = kráľovstvá a krajiny zastúpené v Ríšskej rade a
* Zalitavsko/Translajtánia = krajiny uhorskej svätoštefanskej koruny.
Rakúsko-Uhorsko malo spoločného vladára z habsbursko-lotrinskej dynastie, spoločnú armádu, zahraničnú politiku a menu a bolo spojené colnou úniou. Vznik dualizmu ukončil ilúzie rozhodujúcich častí slovenskej politiky (martinské politické centrum) o možnej podpore jej štátoprávneho programu (Memorandum národa slovenského a Slovenské Okolie]) viedenským dvorom. „Viedeň“ prenechala záležitosti uhorských menšín v kompetencii „Budapešti“. Dualizmus tak vytvoril štátoprávny rámec pre ďalšie koncentrované úsilie maďarských politických a kultúrnych elít o pretvorenie mnohonárodnostného Uhorska na „Jednotný štát maďarského politického národa“ (pozri maďarizácia, Apponyiho zákony). Rakúsko-Uhorsko sa rozpadlo koncom prvej svetovej vojny v roku 1918.

## Referencie


## Externé odkazy
* 

Kategória:Politika
Walter Dubislav

**Walter Dubislav** (* 20. september 1895, Berlín, Nemecko – † 17. september 1937, Praha) bol nemecký filozof a teoretik vedy, ktorého ovplyvnil Bernard Bolzano a myšlienkovo bol spätý s filozofickými postojmi Viedenského krúžku. 

Zaoberal sa okrem iného problémom vedeckého definovania, pričom rozvíjal názory Gottloba Fregeho.

## Dielo
* *Die Definition,* 1931
* *Die Philosophie der Mathematik in der Gegenwart,* 1932
* *Naturphilosophie,* 1933

## Zdroj
* 

Kategória:Nemeckí filozofi
Kategória:Nemeckí autori náučnej literatúry
Kategória:Osobnosti z Berlína
Ján Dubnička (filozof)

**Ján Dubnička** (* 7. máj 1941, Slavnica) je slovenský filozof. Hlavným predmetom jeho teoretického záujmu sú filozofické a metodologické problémy prírodných vied.
## Dielo
* *Čas a kauzalita*, 1986 
* *Filozoficko-metodologické východiská spoločenských vied*, 1987 (V. Cirbes a kol.)
** Dialektika, filosofija, nauka* 1988

## Externé odkazy
* Ján Dubnička - životopis
* 

Kategória:Narodenia v 1941
Kategória:Slovenskí filozofi
Kategória:Slovenskí autori náučnej literatúry
Eugène Dubois

**Marie Eugène François Thomas Dubois** (* 28. január 1858, Eijsden, Holandsko – † 16. december 1940, Haelen) bol holandský antropológ a paleontológ. Medzi jeho najväčšie objavy patrí nález druhu *Pithecanthropus erectus*, neskôr premenovaný na *[[Homo erectus]]*. Definoval tiež pojem tegelén.

## Iné projekty

## Externé odkazy
* 
* Eugène Dubois. In: 

Kategória:Holandskí antropológovia
Kategória:Absolventi Universiteit van Amsterdam
Objektívny duch

**Objektívny duch** je podľa Hegela prechodný stupeň vývoja svetového ducha medzi subjektívnym duchom a absolútnym duchom. Objektívny duch tvorí právo, moralitu a mravnosť.

## Zdroj
* 

Kategória:Georg Hegel
Subjektívny duch

**Subjektívny duch** je podľa G. W. F. Hegela prvé štádium vývinu ducha, ktorý sa vynára z prírody najprv v podobe duše, ktorá prechádza do podoby vedomia; prvé štádium vývinu ducha napokon vyúsťuje do dialektického zjednotenie duše a vedomia v podobe teoretického ducha, praktického ducha a slobodného ducha.

## Zdroj
* 

Kategória:Georg Hegel
Svetový duch

**Svetový duch** je podľa Hegela absolútno, absolútna idea, svetový rozum, základ všetkých prírodných a spoločenských javov, všetok svetový proces prechádzajúci:
*1. etapou bytia osebe (idea mimo času a priestoru, jej vývoj v jej vlastnom lone v podobe bytia, pojmu). Táto etapa je predmetom skúmania logiky;
*2. etapou inobytia (príroda). Táto etapa predmetom skúmania v rámci filozofie prírody;
*3. etapou bytia osebe a pre seba (duch ako prekonanie prírody). Táto etapa je predmetom filozofie ducha.

Sledovanie vývoja svetového ducha myslením je filozofia.

## Externé odkazy
* 

Kategória:Filozofické koncepty
Teoretický duch

**Teoretický duch** je podľa Hegela prvá forma dialektického zjednotenia duše a vedomia v rámci poslednej etapy vývinu subjektívneho ducha. Teoretický duch je predmetom skúmania psychológie, v ktorej sa ešte okrem teoretického ducha skúma praktický duch a slobodný duch.

## Zdroj
* 

Kategória:Filozofické výhonky
Kategória:Georg Hegel
Absolútny duch

**Absolútny duch** (podľa G. W. F. Hegela) je duch, ktorý dospel k pravdivému sebapoznaniu a tým sa uskutočnil; v absolútnom duchu sa plne, adekvátne realizuje pojem ducha. Absolútny duch je predmetom skúmania filozofie absolútneho ducha.

Proces uskutočnenia sa absolútneho ducha je možný len prostredníctvom konečného ducha, t. j. ľudského poznávania. Tým ale sám človek prekračuje konečný, teoreticky i prakticky ohraničený horizont svojho bytia a stáva sa priamym účastníkom nekonečnej pravdy a slobody absolútna.

Sebapoznávanie a sebauskutočňovanie absolútneho ducha sa odohráva v troch formách: v umení, náboženstve
a filozofii.

## Externé odkazy

* 

Kategória:Georg Hegel
Duchovenstvo

**Duchovenstvo** (iné názvy: **klérus, klerici, duchovní, duchovný stav**) je súhrn osôb vykonávajúcich náboženské funkcie v určitej cirkvi ako povolanie. 

Pojem pôvodne pochádza z kresťanského náboženstva, ale dnes sa analogicky používa aj na iné náboženstvá. 

V marxistickej historiografii je to privilegovaný stav feudálnej spoločnosti, ktorého vládnuce postavenie sa opieralo o vlastníctvo rozsiahlych pozemkových
fondov.

## Katolíci
Z pohľadu katolíkov je to súhrn osôb, ktoré boli predmetom zvláštneho svätenia, majú duchovnú moc, ktorú ostatní veriaci nemajú, a sú hierachicky organizovaní podľa istých princípov. Na čele hierarchie stojí pápež. Duchovným sa môže stať len katolícky kresťan mužského pohlavia. 

Podľa súčasných predpisov je klerikom len absolvent vysvätenia za diakona, kňaza alebo biskupa. Podľa starších predpisov (do roku 1972) sa za klerikov považovali osoby, ktoré prijali tonzúru, štvoricu nižších svätení (dverník, lektor, exorcista, akolyta) a poddiakonát.

### Členovia duchovenstva
Pápež, prvý biskup a následník apoštola Petra, odvodzuje svoju autoritu z Kristovej vôle. Je biskupom rímskej diecézy a kontroluje dianie v katolíckej cirkvi. Sídli vo Vatikáne.

Kardináli volia pápeža a sú jeho poradcami. Pôsobia po celom svete a informujú pápeža o potrebách cirkvi.

Biskupi, následníci apoštolov, sú zodpovední za miestne cirkvi. Pápež ich občas zvoláva na zhromaždenia – koncily, a tam rozhodujú o ďalšej orientácii svetovej cirkvi. Posledný bol Druhý vatikánsky koncil. Súhrn biskupov vytvára episkopát.

Katolícki kňazi sú v stálom kontakte s laikmi. Od 10. storočia sú rímskokatolícki kňazi viazaní celibátom.

Rehoľníci a rehoľníčky sa z vernosti k evanjeliu zriekajú sveta a venujú sa modlitbe. Dobrovoľne prijímajú chudobu a poslušne idú tam, kam ich pošlú ich predstavení. Podľa cirkevného práva platného do roku 1983 sa niekedy zaraďovali do kléru ako špecifická skupina, inokedy nie. Od roku 1983 sa zaraďujú do kléru len tí rehoľníci, ktorí sú diakonmi, kňazmi alebo biskupmi.

## Externé odkazy
* 

Kategória:Náboženské povolania
Kategória:Ekleziológia
Duchovnosť

**Duchovnosť** alebo **spirituálnosť** (čiastočné synonymum je aj **spiritualita**) je duchovný ráz. Môže byť chápaná ako opak telesnosti, alebo spôsob nazerania na bytie, či spôsob prežívania bytia nie výlučne v kontexte materiálnej hmoty, resp. tela.   

## [[Dalajláma XIV.]]
Podľa Dalajlámu má duchovnosť dve úrovne.
Jedna je spojená s náboženstvom, s náboženskou vierou. Pre niektorých ľudí je to veľmi užitočné a pomáha im to. Podľa Dalajlámu pre ľudské bytosti náboženstvo nie je nevyhnutné a bez náboženstva si dokážu poradiť. Základnou vecou je totiž kvalita človeka. 

Dobrý človek, rýdza ľudskosť, to je druhá a základná úroveň duchovnosti, bez ktorej ľudia nemôžu byť. Človek, ktorému to chýba, ktorý nemá dostatok ľudského súcítenia, je duševne osamelý, vnútorne neistý. Taký človek potom nachádza vo svojom okolí niečo nepriateľské alebo negatívne a výsledkom je pocit neistoty a strach. A preto taký človek nemôže byť vnútorne šťastný. Táto druhá úroveň spirituality je teda pre každého nevyhnutná a podstatná. Každý človek sa s ňou rodí a naše matky sú prvé, ktoré nás učia hodnote ľudskosti.

## Kresťanstvo
Podľa katolíckej antropológie človeka je človek prirodzene náboženskou bytosťou a náboženstvo v akejkoľvek forme nevyhnutne potrebuje k svojmu životu a to do tej miery, že aj nenáboženské obsahy má tendenciu zduchovňovať. 

## [[Květoslav Minařík|K. Minařík]]
Podľa Minaříka je to bytostná energia alebo substancia, ktorá je diferencovanejšia než duchovosť a ktorú jogíni rozvíjajú do tej miery, že sa im sama ľahko pripomína ako náplň ich bytosti. Táto energia je stále pritomná v bytosti., ale je predsa len do istej miery voľná a schopná rozvoja pomocou vzťahov medzi človekom a jeho vedomím. Duchovnosť možno považovať za akúsi jemnú formu sily v bytostnej štruktúre, ktorej rozvoj je potrebný, aby človek mohol prekonať intelektuálnu stagnáciu, ktorá všeobecne brzdí postup na ceste sociálneho pokroku.

Nedostatočne rozvinutá duchovosť robí bytosti intelektuálne tupšími a tým aj mravne závadnými, čo vedie k rozvíjaniu sa strastných stavov a pocitov. Preto možno duchovnosť považovať za bytostnú kvalitu, ktorej stav v bytosti závisí od podmienok, ktoré možno vytvoriť empirickým postupom i pozitivnou
vierou v Boha, vrúcnosťou a udržovaním nadsvetských psychických kvalít vo vedomí.

## Externé odkazy
* 

Kategória:Náboženstvo
Duch (filozofia)

**Duch** (lat. spiritus; gr. πνεῦμα - pneuma; starohebr. רוח - rúach; nem. Geist) je tradičná téma nielen filozofických úvah, ale aj náboženstva, špeciálnych vied i v každodennom živote, pričom významové útvary, v ktorých vykryštalizovávajú tieto úvahy, sa značne odlišujú: napríklad primitívne náboženstvá alebo špiritizmus chápu ducha ako jemnú látku zvláštnej povahy, zatiaľ čo povedzme v metafyzike sa neraz chápe ako nemateriálna substancia.

V najširšom zmysle dnes duch znamená mysliacu skutočnosť, prítomnú v každom jednotlivom subjekte, no zbavenú subjektivity. Na rozdiel od individualizovanej duše je niečím spoločným, nadosobným. Môže tak byť protikladom hmoty (ako predmetu myslenia), prírody alebo tela (tento protiklad je teologického pôvodu).

V užšom zmysle môže byť duch synonymom intelektu a protikladom vnímania.

V kresťanskej teológii môže duch (gr. pneuma) znamenať špeciálne aj: 
* duchovnú zložku človeka v gréckej trichotómii (telo – duša – duch),
* stvorenú duchovnú bytosť (t. j. anjela či zlého ducha),
* a/alebo Ducha Svätého. 

## Duch podľa [[René Descartes|Descarta]]
Duch je jednoduchý, nerozpriestranený, nezrušiteľný, považujúci sám seba za mysliaceho.

## Duch podľa [[Georg Wilhelm Friedrich Hegel|Hegela]]
Duch je bytie pri sebe, pravda a sloboda, negácia prírody. Duch je dialektické stávanie sa, ktoré prebieha v troch štádiách: duch je podstatou ako téza (subjektívny duch), mimo seba ako antitéza (objektívny duch) a osebe ako syntéza (absolútny duch)

## Duch podľa [[Platón]]a
Duch je najvyššia súčasť duše, sila myslieť (LOGISTIKON).

## Duch podľa [[Gottfried Wilhelm Leibniz|Leibnitza]]
Duch je poznávanie a jeho obsahom sú kognitivne významové útvary.

## Iné projekty

## Zdroj
* 

Kategória:Náboženstvo
Emil Duda

Prof. PhDr. **Emil Duda**, DrSc. (* 26. september 1931) je slovenský filozof a dlhoročný vysokoškolský pedagóg, ktorý sa zaoberá filozofiou techniky

## Bibliografia
*Klaučo, J., Duda, E.: *Fenomén techniky: k otázkam vedeckotechnickej revolúcie.* Bratislava: Vydavateľstvo politickej literatúry, 1967. 169 s.
*Duda, E.: *Vedeckotechnická revolúcia.* Bratislava: Obzor, 1974. 210 s.
*Duda, E.: *Svetonázor, veda, spoločenská prax.* Bratislava: Obzor, 1980. 172 s.
*Duda, E.: *Technika vo svete človeka.* Bratislava: Pravda, 1986. 256 s.
*Duda, E.: *Filozofia techniky.* Bratislava: Slovenská technická univerzita, 1991. 99 s.
*Duda, E.: *Dejiny staviteľstva.* Bratislava: Slovenská technická univerzita, 2002. 161 s.
*Duda, E.: *Dejiny staviteľstva.* Bratislava: Iris, 2005. 399 s.
*Duda, E., Heretiková, K.: *Dejiny architektúry a staviteľstva.* Bratislava: Slovenská technická univerzita, 2015. 146 s.

Kategória:Slovenskí filozofi
Kategória:Slovenskí autori náučnej literatúry
Karl Eugen Dühring

**Karl Eugen Dühring** (* 12. január 1833, Berlín, Nemecko – † 21. september 1921, Nowawes) bol nemecký filozof, fyzik a ekonóm, umiernený materialista. 

Z podstaty čísla odvodzoval priestorovú konečnosť sveta a časovú konečnosť svetového procesu.

Stal sa predmetom kritiky F. Engelsa.

## Dielo
**Kapital und Arbeit*, 1865
**Der Wert des Lebens*, 1865
**Naturliche Dialektik*, 1865
**Kritische Geschichte der Philosophie*, 1869
**Kritische Geschichte der allgemeinen Principien der Mechanik*, 1872
**Kursus der National- und Sozialökonomie*, 1873
**Kursus der Philosophie*, 1875, ab der 4. Auflage betitelt als *Wirklichkeitsphilosophie*
**Logik und Wissenschaftstheorie*, 1878
**Die Judenfrage als Racen-, Sitten- und Culturfrage mit einer weltgeschichtlichen Antwort*, 1881 (Digitalisat der 5. Auflage 1901, PDF)
**Sache, Leben und Feinde*, 1882 (Autobiografie)
**Der Ersatz der Religion durch Vollkommeneres*, 1883

## Externé odkazy
* 

Kategória:Nemeckí filozofi
Kategória:Nemeckí ekonómovia
Kategória:Osobnosti z Berlína
Duktus

**Duktus** alebo zriedkavo **ductus** (z lat. ductus = ťah/vedenie/velenie) môže byť:
*vo výtvarnom umení: (charakteristický) pisársky alebo kresbový ťah, prenesene aj charakteristická forma umeleckého diela (typická pre daného autora)
*v polygrafii: výraznosť kresby písma vyjadrená pomerom hrúbky ťahov písma k ich veľkosti, pozri duktus (polygrafia)
*v paleografii: celkový výzor písma vyplývajúci zo spôsobu písania, pozri duktus (paleografia)

**Ductus** je v medicíne latinský výraz pre kanál(ik), rúrku, trubicu, vývod.
Duša človeka

**Duša človeka** je pojem z filozofie.

Podľa Hérakleita je smrteľná, materiálna a pochádza z ohňa; duša človeka je ohnivejšia než duša zvieraťa, no človek, ktorý sa opije získa tým dušu vlhkejšiu a tým sa stáva podobnejší zvieraťu.

Podľa Platóna je nesmrteľná; skončí síce svoje jestvovanie, čo sa nazýva *umieranie*, ale
vždy znovu vzniká, nezaniká nikdy. Preto je potrebné čo najzbožnejšie prežiť svoj život. Keďže je nesmrteľná a vždy znovu vzniká a keďže to všetko videla, čo je tu a čo v Háde, niet ničoho, čo by nepoznala; preto nie je čudné, že môže si spomenúť na to, čo už prv vedela. Keďže celá priroda je súrodá a duša pozná všetky veci, nič to, keď si človek spomenie iba na jednu - čo ľudia nazývajú učením sa - aby potom sám našiel všetky ostatné, ak je odvážny a neúnavný v hľadaní; lebo hľadanie a poznávanie je vlastne spomínanie

Podľa stoikov má materiálny charakter, pričom látka, ktorá túto dušu tvorí, je mimoriadne ušľachtilá ako čiastka všetko oživujúceho ohňa. Sídlom duše je srdce.

Podľa svätého Alberta Veľkého je substančná forma človeka bezprostredne pochádzajúca od Boha, čím sa odlišuje od iných duší, pochádzajúcich z uskutočnenia sa možností látky.

Podľa svätého Tomáša Akvinského je duša človeka nesmrteľná. Duša je formujúci princíp, ktorý je princípom myšlienkovej činnosti a je bytostnou formou ľudského tela. Duša je netelesná, z toho pramení aj jej nesmrteľnosť. Tomáš verí v nesmrteľnosť ľudskej individuality.

## Referencie

## Externé odkazy
* 

Kategória:Staroveká filozofia
Kategória:Náboženstvo
Rozumová duša

**Rozumová duša** je podľa Platóna najdôležitejšia zložka duše sidliaca v hlave. Má za úlohu ovládnuť dušu srdnatú a dušu žiadostivú. Rozumová duša je nehmotná a preto nepodlieha zániku. Rozumová duša patrí k nezničiteľným ideám. Rozumová duša sa vo svojom pozemnom bytí rozumovým poznaním približuje k svetu ideí, z ktorého vyšla, oslobodzuje sa z pút tela a zo zla jeho vášní. Oslobodzuje sa od chýb a približuje sa k idey dobra. Človek by mal zavrhnúť všetko, čo je zmyslové a nestále, a úplne sa sústrediť na myslenie a filozofiu.

Harmóniou rozumovej duše je múdrosť.

## Zdroj
* 

Kategória:Staroveká filozofia
Kategória:Idealizmus
Kategória:Platón
Duša sveta

**Duša sveta** je pojem u Mikuláša Kuzánskeho.

Svet so všetkými svojimi obyvateľmi (okrem človeka) má jednu dušu sveta, ktorú možno nazvať aj nevyhnutnosťou. Duša sveta, jednotliví duchovia pôsobiaci v rôznych objektoch sveta, v mineráloch, rastlinách a živočíchoch sú len zvláštnym, špecifikovaným spôsobom existencie tohto všeobecného ducha prírody, je teda akýmsi princípom jednoty celku, stelesnením zákonov, ktorými
sa príroda riadi.

## Externé odkazy
* 

Kategória:Náboženská filozofia
Duplikatúra

**Duplikatúra** (z lat.) môže byť:
*všeobecne: zdvojenie; zdvojenina
*v medicíne aj špecificky:
**zdvojenie pobrušnice v oblasti mezentérií
**dvojité vyvinutie vnútorného orgánu
**duplikatúra tráviacich ústrojov
**v chirurgii: pozri duplikatúra (chirurgia)
Ladislav Ďurič

Prof. PhDr. **Ladislav Ďurič**, DrSc. (* 24. jún 1928, Plavé Vozokany17. marec 2001, Bratislava) bol slovenský psychológ a univerzitný pedagóg, významný predstaviteľ pedagogickej psychológie.

Vo svojom výskume sa venoval najmä výkonnosti a únave v pedagogickom procese. Zaslúžil sa o vznik štúdia učiteľstva psychológie a etablovanie funkcie školského psychológa.

## Referencie

## Externé odkazy
* 

Kategória:Slovenskí psychológovia
Kategória:Slovenskí pedagógovia
Kategória:Osobnosti z Plavých Vozokán
Svetová duša

**Svetová duša** je podľa antického filozofa Plótina jednota mnohých čiastkových duší vyžarovaná zo svetového rozumu. Duša obsahuje rovnaké idey ako nús, nemá však jeho jednotnosť a nemennosť, ale zostupuje do sveta časopriestorového (hmotného, zmyslového), ktorého je organizujúcim a riadiacim princípom. Duša má analogickú funkciu ako duša v Platónovom dialógu Timaios a logos v stoicizme.

## Zdroj
* 

Kategória:Novoplatonizmus
Žiadostivá duša

**Žiadostivá duša** je podľa Platóna časť duše sídliaca v bruchu. Harmóniou žiadostivej duše je striedmosť alebo umiernenosť.

## Externé odkazy
* 

Kategória:Filozofické koncepty
Duša zvieraťa

**Duša zvieraťa** podľa Herakleita je smrtelná, materiálna a pochádza z ohňa; duša zvieraťa je menej ohnivá než duša človeka.

## Externé odkazy
* 

Kategória:Staroveká filozofia
Dvojhláska

**Dvojhláska** alebo **diftong** (z gr. δίφθογγος / *difthongos*; „dvojzvuk“) je spojenie dvoch vokalických alebo sonórnych prvkov do jednej slabiky. Dvojhláska funguje ako jedna (dlhá) samohláska.

Dvojhlásky obvykle pozostávajú z jednej (jednoduchej) samohlásky a jednej polosamohlásky, ktorá sa vyznačuje nižšou mierou sonority ako samohláska. Polosamohláska môže byť buď na prvej (všetky slovenské dvojhlásky) alebo na druhej pozícii.

V slovenčine máme nasledujúce dvojhlásky: **ie** (predná), **iu** (vysoká), **ia** (stredná), **ô** (zadná).

Kategória:Fonetika
Kategória:Gramatika
Dusno

**Dusno** je subjektívny nepríjemný pocit z vlhkého tepla. Pri vysokých teplotách, veľkej relativnej vlhkosti vzduchu a malej rýchlosti prúdenia vzduchu (pod 0,2 m/s) je výpar z tela malý, čím sa zvyšuje jeho teplota. Môže vzniknúť až úpal.

## Externé odkazy

* 

Kategória:Meteorológia
Rudolf Dvořák

**Rudolf Dvořák** (* 12. november 1860, Dříteň† 1. február 1920, Praha) bol český filológ, orientalista, zakladateľ orientalistických štúdií na Karlovej univerzite.

Zaoberal sa arabčinou, perzštinou, turečtinou, hebrejčinou a čínštinou. Pôsobil ako univerzitný profesor.

## Bibliografia
* Ein Beitrag zur Frage über die Fremdwörter im Korán, Münster 1884 
* Über die Fremdwörter im Korán, 1885 
* Číňana Konfucia život a nauka I–II, 1887, 1889 
* Chinas Religionen I. Confucius und seine Lehre, Münster 1895 
* Lao-tsi und seine Lehre, Münster 1903 
* Dějiny mravouky v Orientě I. Konfucius, 1904 
* Čína. Popis říše, národa, jeho mravů a obyčejů, 1910 
* Žalmy. Podle zásad hebrejské metriky, 1911

## Iné projekty

## Externé odkazy
* Rudolf Dvořák - životopis
* 

Kategória:Českí orientalisti
Kategória:Rektori Karlovej univerzity
Dvadsaťsten

**Dvadsaťsten** je mnohosten s dvasiatimi trojuholníkovými stenami. V prípade rovnostranných trojuholníkov dostávame pravidelný dvadsaťsten, cudzím slovom **ikosaéder**.

## Výpočet objemu a povrchu

V = \frac{5}{12}a^3(3+\sqrt{5})

A_T = 5a^2\sqrt{3}

## Externé odkazy
* 

Kategória:Priestorové  útvary
Štatistická dynamika

**Štatistická dynamika** je matematicko-štatistický aparát používaný na opis procesov riadenia v riadiacich obvodoch s prihliadnutím na náhodné vplyvy na veličiny, ktoré v
riadiacich obvodoch vystupujú.

## Externé odkazy
* 

Kategória:Elektrotechnika
Aktívnosť

**Aktívnosť** môže byť:
*vlastnosť/schopnosť byť konajúci, činný, účinný, podujímavý
*v ekonomike: manie vyšších príjmov ako výdavkov alebo nižších dlhov ako majetku

## Pozri aj
*aktivita

Kategória:Latinské výrazy
Akreditácia

**Akreditácia** alebo **akreditovanie** môže byť:
*v diplomacii: poverenie funkciou diplomatického zástupcu u hlavy iného štátu, pozri akreditácia (diplomacia)
*v novinárstve: poverenie redaktora zastupovaním novín, časopisu a podobne na nejakej akcii alebo v nejakej krajine, pozri akreditácia (novinárstvo)
*v školstve: potvrdenie o splnení podmienok požadovanej kvality vzdelávania poskytovaného školou, pozri akreditácia (školstvo)
*v skúšobníctve a metrológii: potvrdenie o splnení podmienok požadovanej kvality pri vykonávaní posudzovania zhody, kalibrovaní a skúšaní, pozri akreditácia (skúšobníctvo)
Systémová dynamika

[náhľad|Systémovo dynamické modelovanie, [John Sterman 2001.]] 
**Systémová dynamika** je technika modelovania fungovania zložitého systému navzájom sa ovplyvňujúcich procesov, ktorú vypracoval Jay Wright Forrester.

Zmena fázových súradníc (fázových premenných) sa rovná rozdielu medzi kladnými a zápornými faktormi. Kladné faktory zväčšujú hodnotu fázových premenných, záporné faktory zmenšujú ich hodnotu. Kladné i zápodrné faktory závisia na druhej strane od fázových premenných, čo predstavuje spätnú väzbu. Grafickým vyjadrením naznačeného myšlienkového postupu možno získať názornú predstavu o obsahu skúmaných procesov.

Na báze systémovej dynamiky sa vytvára systémovodynamický model, ktorý môže slúžiť ako základ počítačového programu. Pre preklad systémovodynamického modelu do jazyka počítača zostavil Forrester programovací jazyk Dynamo.

## Externé odkazy
* 

## Iné projekty
 

Kategória:Teória systémov
Dospievanie

**Dospievanie** (iné názvy: **zrenie, dozrievanie, maturácia**, u človeka aj **[[adolescencia]]** [v širšom zmysle]; príslušná osoba sa volá **dospievajúci**, u človeka niekedy aj **adolescent**) je obdobie ontogenézy organizmu (vrátane človeka), v ktorom nastáva pohlavné zrenie.

## Dospievanie u človeka
U človeka je dospievanie obdobie, keď sa dieťa mení na dospelého človeka (muža, ženu). Charakterizované je funkčnými, morfologickými, biologickými, psychickými a sociálnymi zmenami.

Jedna z možností rozdelenia dospievania na fázy je takáto:
*prepuberta / predpuberta / predpubertálne obdobie (začína vo veku 9./10./11. rokov; nasleduje po detstve)
*puberta / pubertálne obdobie (začína vo veku 12./13./14. rokov; ňou dospievanie vrcholí)
*adolescencia / mladistvé obdobie / vlastné dospievanie / obdobie mladíckosti (adolescencia končí okolo 18./20./21. roku alebo až 25. roku života; po adolescencii nasleduje dospelosť)

## Externé odkazy
* Psychologia.sk: ''Predpubertálne obdobie''
* Psychologia.sk: ''Obdobie puberty''

## Referencie

Kategória:Ontogenéza človeka
Kristen Frenchová

**Kristen Dawn Frenchová** (* 10. máj 1976, St. Catharines, Ontário, Kanada – † 19. apríl 1992, tamže) bola kanadská školáčka.

Stala sa obeťou Karly Homolkovej a Paula Bernarda. Jej únos inicioval kampaň Zelená stužka nádeje.

Kristen bola dcéra Douga a Donny Frenchových. Bola študentkou katolíckej Holy Cross Secondary School v St. Catharines v Ontáriu. Mala vynikajúci prospech a získala niekoľko medailí v korčuliarskych súťažiach, okrem toho bola členkou reprezentačného veslárskeho tímu školy.

16. apríla 1992 ju na ceste zo školy domov uniesli Karla Homolková a Paul Bernardo.

Jej únos otriasol mestom (bol už druhý v tom istom roku). Jej spolužiaci iniciovali kampaň Zelená stužka nádeje, ktorá spolu s pridruženými akciami a organizáciami pomáha pri hľadaní stratených detí. Tisíce dobrovoľníkov pomáhalo pri hľadaní dievčaťa. Jej telo sa našlo 30. apríla so stopami opakovaného znásilnenia a brutálneho mučenia.

Keď boli zločinci dolapení, ukázalo sa, že Kristen bola minimálne ich treťou obeťou. Utrpenie dievčaťa bolo dobre zdokumentované, lebo vrahovia si jej mučenie a znásilňovanie nakrúcali na video. Z videokaziet a obhliadky tela vyplynulo, že obaja manželia dievča tri dni brutálne znásilňovali a mučili. Spočiatku sa podvoľovalo požiadavkám Bernarda, no toho to len motivovalo ku krutejšiemu zaobchádzaniu. Časom im dievča začalo vzdorovať, čo Paula ešte viac motivovalo. Na jednom z posledných záberov na kazetách Paul Bernardo chce od dievčaťa sexuálne úsluhy, no ono odmieta. Keď jej povie, že keď to neurobí, tak ju zabije, dievča odpovie: *„Pre niektoré veci stojí za to zomrieť.“* (*„Some things are worth dying for.“*) Nepodarilo sa presvedčivo dokázať, ktorý z manželov dievča nakoniec zavraždil (podľa súdu to bol Paul), isté je, že sa tak stalo 19. apríla, na Veľkonočnú nedeľu, tesne pred tým, než Bernardo a Homolková zasadli k veľkonočnej večeri s Karlinými rodičmi.

Za tento a ďalšie zločiny boli vrahovia odsúdení na doživotie (Bernardo) a 12 rokov (Homolková). Krátky trest pobúril verejnú mienku v Kanade. Videokazety a ich policajné a súdne prepisy boli zakázané a ich šírenie, držanie či pozeranie je v Kanade považované za trestný čin.

## Externé odkazy
* Stručný životopis, fotografie 

Kategória:Kanadské osobnosti
Kategória:Osobnosti zo St. Catharines
Kategória:Obete vrážd
Lesnianka

**Lesnianka** je potok na území okresu Žilina, je to pravostranný prítok Rajčanky s dĺžkou 10 km. V Malej Fatre preteká Rajeckolesnianskou dolinou.

*Prameň:* v Lúčanskej Malej Fatre, na južných svahoch Úplazu (), pod Sedlom pod Úplazom v nadmorskej výške okolo ().

*Smer toku:* prevažne na severozápad

*Geomorfologické celky:* 1.Malá Fatra, podcelok Lúčanská Fatra, 2.Žilinská kotlina, podcelok Rajecká kotlina

*Prítoky:* sprava spod *Jablonskej* (), zľava Čierny potok, Široký potok

*Ústie:* do Rajčanky pri obci Rajecká Lesná v nadmorskej výške okolo ().

*Obce:* iba Rajecká Lesná

## Referencie

## Iné projekty

Kategória:Potoky na Slovensku
Kategória:Povodie Váhu
Kategória:Vodné toky v Lúčanskej Fatre
Kategória:Vodné toky v okrese Žilina
Dyspnoe

**Dyspnoe** (gr., tiež dispnoe) je dýchavičnosť, záduch, príznak astmy.

## Externé odkazy
* 

Kategória:Symptómy
Dystopia

**Dystopia** (gr.) môže byť:
* v medicíne: nesprávne uloženie, nesprávna poloha orgánu v dôsledku poruchy vývoja , pozri dystopia (medicína)
* v umení: antiutópia 

## Referencie
Dynamo (programovací jazyk)

**Dynamo** je programovací jazyk vytvorený J. W. Forresterom na preklad systémovodynamického modelu.

## Externé odkazy
* 

Kategória:Programovacie jazyky
Dynastia

**Dynastia** (gr. Dynasteia ) - rad panovníkov z jedného rodu (kniežat, kráľov alebo cisárov), z ktorých aspoň dve osoby pochádzajú z tej istej rodiny, panujúce bezprostredne po sebe, alebo s neveľkými prestávkami. Existovali ale tiež dynastie nepokrvných vládcov (napríklad dynastia Antoniov, alebo egyptských Mamelukov).

Prvé dynastie sa objavili už v ranom staroveku (okrem iného v Egypte v 30. storočí pred Kr.), ale určite už mnoho tisíc rokov skôr existoval zvyk prenášania moci v rámci jedného rodu (najčastejšie z otca na syna). Dynastia môže vykonávať vládu nad jednou, no i niekoľkými krajinami (napríklad Jagelovci panovali súčasne v Poľsku, v Litve, v Čechách a v Maďarsku).

Tento termín je tiež v súčasnosti prispôsobovaný v demokratických štátoch na definíciu príbuzných, z ktorých niekoľko pokolení sa zaoberá politikou (napríklad rodiny Kennedyovcov a Bushovcov v USA).

## Externé odkazy
* 

Kategória:História
Dystrofia

**Dystrofia** (gr.) je najnižší stupeň regresívneho poškodenia buniek a mimobunkového tkaniva. V podstate ide o vratnú zmenu metabolizmu buniek, ktorá sa môže prejaviť morfologickými zmenami tkanív.

## Pozri aj
* svalová dystrofia

Kategória:Choroby
Ego

**Ego** môže byť:
* ja
* psychoanalýze: organizačná štruktúra psychiky vzniknutá z primárnej štruktúry pôsobením vonkajšieho sveta, pozri ego (psychoanalýza)
* predpona s významom "týkajúci s vlastnej osoby"
* album nemeckej skupiny Oomph! z roku 2021
* slovenský raper, Ego (raper)

**EGO** môže byť:
* bývalý nemecký výrobca automobilov, pozri EGO (nemecký podnik)
* "exhaust gas oxygen" - kyslík výfukového plynu
* Elektrik Gaz Otobüs İşletmesi, dopravný podnik v Ankare
* European Gravitational Observatory, franc.-tal. konzorcium na výskum gravitačných vĺn

## Pozri aj
* eGO Vehicles, výrobca elektrických bicyklov http://www.egovehicles.com
* Ego the Living Planet, postava zo sveta Marvel

## Iné projekty
Snové ego

**Snové ego** je podľa C. G. Junga zvláštna súčasť ega zodpovedajúca za snenie.

## Pozri aj
*ego
*alter ego
*egocentrizmus
*egoizmus
*egotizmus

## Externé odkazy
* 

Kategória:Filozofické koncepty
Džin

**Džin** môže byť:
*v orientálnych náboženstvách: dobrý alebo zlý duch rôznych podôb, ktorý môže posadnúť človeka, zviera, pozri džin (duch)
*druh liehoviny, pozri džin (liehovina)
Egocentrizmus

**Egocentrizmus** je sklon subjektu vzťahovať všetko k sebe a na seba. Tento sklon je u dieťaťa normálny, pretože dieťa spočiatku nerozlišuje medzi sebou a vonkajším svetom.
U dospelého je to naopak znak afektívnej nedospelosti.

## Externé odkazy
* 

Kategória:Psychológia